Pankreatik shira
Pankreatik shira, meʼda osti bezi shirasi — meʼda osti bezida ishlanadigan hazm shirasi; ishqoriy reaksiyali rangsiz suyukdik. Tarkibida oqsil, yogʻ hamda uglevodlarni parchalaydigan fermentlar, bir necha oqsillar (asosan, globulinlar), kreatinin, mochevina, siydik kislota, mikroelementlar va boshqa bor. Odamda bir sutkada 1,5—2 l Pankreatik shira ajraladi.